**Príloha č. 4**

# veda, výskum, vzdelávanie, poradenstvo a informatika

## Veda, výskum, vzdelávanie a poradenstvo v poľnohospodárstve a potravinárstve

V roku 2010 sa v rezorte Ministerstva pôdohospodárstva a rozvoja vidieka SR riešilo celkovo 25 rezortných projektov výskumu a vývoja. Charakteristika projektov výskumu a vývoja vychádzala z potrieb riešiť niektoré problematiky vo väčšom časovom intervale ako jeden rok. Projekty riešilo 5 priamo riadených príspevkových organizácií výskumu a vývoja so zameraním na poľnohospodárstvo a potravinárstvo. Strategickým cieľom úloh bolo vytvoriť, získať a uplatniť nové poznatky pre realizáciu trvalo udržateľného rozvoja výkonného multifunkčného, environmentálne orientovaného a konkurencieschopného slovenského pôdohospodárstva v podmienkach Európskej únie a svetového agrárneho trhu. V konečnom dôsledku to pre rezortnú vedeckovýskumnú základňu znamená v rámci vedeckovýskumnej činnosti zabezpečiť prenos vedeckých poznatkov inovačného charakteru do pôdohospodárskej praxe. Finančné prostriedky v roku 2010 boli rozdelené na dve skupiny výdavkov v pomere 50 % účelová forma podpory výskumu a vývoja a 50 % inštitucionálna forma podpory výskumu a vývoja. Základné prerozdelenie finančných prostriedkov na rok 2010 je stanovené v nasledovnej tabuľke:

Tabuľka č. 1

|  |  |  |  |  |
| --- | --- | --- | --- | --- |
| Názov organizácie výskumu a vývoja | Inštitucionálna forma v € (50 %) | Účelová forma v € (50 %) | Spolu výdavky na vedu v €  | Počet projektov riešených a financovaných v rámci účelovej formy |
| Centrum výskumu rastlinnej výroby Piešťany | 1 085 464 | 1 085 464 | 2 170 928 | 7 |
| Centrum výskumu živočíšnej výroby Nitra, Lužianky | 806 706,5 | 806 706,5 | 1 613 413 | 5 |
| Výskumný ústav potravinársky, Bratislava | 375 038 | 375 038 | 750 076 | 7 |
| Výskumný ústav ekonomiky poľnohospodárstva a potravinárstva, Bratislava | 240 424 | 240 424 | 480 848 | 4 |
| Výskumný ústav pôdoznalectva a ochrany pôdy, Bratislava | 202 847 | 202 847 | 405 694 | 2 |
| Spolu | 2 710 479,5 | 2 710 479,5 | 5420959 | 25 |

Hlavné prínosy z rezortného pôdohospodárskeho výskumu za rok 2010 sú:

*Centrum výskumu rastlinnej výroby Piešťany, Piešťany*

 Purifikované a do zbierky fytopatogénov zaradené izoláty húb rodu Phomopsis získané z pichliača roľného (Cirsium arvense).

Vyšľachtenie a do Listiny registrovaných odrôd Slovenskej republiky zapísanie v roku 2010 troch nových odrôd vyšľachtených na Výskumno-šľachtiteľskej stanici CVRV Vígľaš - Pstruša (ozimná pšenica Viglanka, ovos siaty nahý Tatran a ozimné tritikale Pingpong).

Metodika pre využitie v praxi: Vplyv dlhodobého hnojenia na trávne porasty.

*Centrum výskumu živočíšnej výroby Nitra, Lužianky*

Metodika pre využitie v praxi: Selekcia plemenných kohútov na základe hodnotenia kvality ejakulátu.

Internetová aplikácia http://madobis-sk.cvzv.sk/ew týkajúca sa informačného systému pre chovateľov mäsového dobytka.

Odchov plemenných včelích matiek.

*Výskumný ústav potravinársky, Bratislava*

 Spôsob výroby hydrolyzátu špaldovej múky.

 Metóda kontroly prítomnosti „off flavour“ fenoménu v ovocných šťavách.

Vypracovanie štúdie: „Cukor a jeho alternatívne náhrady – objektívne hodnotenie ich úloh vo výžive človeka“

*Výskumný ústav ekonomiky poľnohospodárstva a potravinárstva, Bratislava*

Analýza vlastníckych a užívateľských vzťahov k poľnohospodárskej pôde vo vybraných regiónoch Slovenska

Náklady a výnosy poľnohospodárskych výrobkov v SR za rok 2009, v triedení podľa výrobných oblastí

Dosahy rozhodnutí Svetovej obchodnej organizácie na agropotravinársky zahraničný obchod SR

*Výskumný ústav pôdoznalectva a ochrany pôdy, Bratislava*

Komplexné zhodnotenie aktuálneho stavu senzitívnych území vplyvu magnezitových závodov (Jelšava, Lubeník a Hačava s dosahom na riešenie pôdoochranných opatrení

Komplexné zhodnotenie aktuálneho stavu senzitívneho územia Horná Nitra s dosahom na riešenie pôdoochranných opatrení

Modelovanie rovnovážnej objemovej hmotnosti pôd.

**Celoživotné vzdelávanie zabezpečované**

**Inštitútom vzdelávania veterinárnych lekárov v roku 2010**

Inštitút vzdelávania veterinárnych lekárov (ďalej len “IVVL”) v súlade so zákonom NR SR č. 39/2007 Z. z. o veterinárnej starostlivosti v znení neskorších predpisov
a v zmysle vyhlášky MP SR č. 480/2007 Z. z., ktorou sa ustanovujú podrobnosti o postgraduálnom vzdelávaní veterinárnych lekárov a ďalšom vzdelávaní zamestnancov orgánov veterinárnej správy a úradných veterinárnych laboratórií, realizoval v  roku 2010 celoživotné vzdelávanie vo všetkých oblastiach veterinárnej starostlivosti, hygieny surovín
a potravín živočíšneho i rastlinného pôvodu a úradnej kontroly potravín, veterinárnej legislatívy, ochrany štátneho územia, spoločnej organizácie trhu a laboratórnej diagnostiky. Vo veterinárnej oblasti sa celoživotné vzdelávanie opiera predovšetkým o Nariadenia Európskeho parlamentu a Rady (EÚ) č. 852/2004, č. 853/2004, č. 854/2004, č. 882/2004
a č. 178/2002. Celoživotné vzdelávanie zamestnancov organizácií Štátnej veterinárnej a potravinovej správy je napĺňaním Stratégie vzdelávania v rezorte pôdohospodárstva SR na roky 2007 - 2013. Vzdelávanie veterinárnych lekárov zabezpečované IVVL má na Slovensku vyše päťdesiat ročnú tradíciu.

Hlavnou činnosťou IVVL v oblasti celoživotného vzdelávania bola realizácia Národného programu vzdelávania, v rámci ktorého sa realizovalo 54 vzdelávacích aktivít pre 2263 účastníkov z radov zamestnancov organizácií v štruktúre Štátnej veterinárnej
a potravinovej správe Slovenskej republiky (ďalej len “ŠVPS SR”). Vecnú náplň školení a lektorov vzdelávacích aktivít určili príslušné sekcie a odbory ŠVPS SR. Predmetné oblasti celoživotného vzdelávania v uvedenom programe sú zhrnuté v priloženej tabuľke.

 Atestačná príprava na atestačnú skúšku I. a II. stupňasav danom roku realizovala v intenciách vyhlášky MP SR č. 480/2007 Z. z. o postgraduálnom vzdelávaní veterinárnych lekárov a v nadväznosti na „Koncepciu celoživotného vzdelávania orgánov veterinárnej správy“. V rámci tejto formy vzdelávania bol kladený dôraz na veterinárne právne predpisy, všeobecne záväzné právne predpisy, aktuálnu odbornú problematiku
v intenciách národnej a európskej legislatívy, angličtinu a prácu s PC. V oboch stupňoch atestačnej prípravy bolo realizovaných päť sústredení za účasti 82 frekventantov, celkovo šesť termínov atestačných skúšok I. resp. II. atestácie úspešne absolvovalo 41 absolventov atestačnej prípravy. Zoznam atestačných prác vrátane anotačných záznamov je uverejnený
na stránke www.ivvl.sk

 Súčasťou systému celoživotného vzdelávania je aj špecializované vzdelávanie pracovníkov ŠVPS SR v oblasti senzorického posudzovania potravínuskutočňované
vsenzorickom laboratórium, ktoré spĺňa všetky požiadavky Smernice pre usporiadanie senzorického pracoviska STN ISO 8589. V   roku 2010 bolo v rámci 7 kurzov vyškolených celkovo 82 zamestnancov organizácií ŠVPS SR pôsobiacich na centrálnej, krajskej a regionálnej úrovni, pričom zo strany účastníkov sa kurzy stretli s veľmi priaznivým ohlasom. Kurzy zamerané na senzorické posudzovanie potravín absolvovalo aj 31 zamestnancov nasledovných potravinárskych firiem či retailových spoločností: MILK AGRO s.r.o. Prešov (16), AHOLD Slovensko (9), TAURIS (3), B4S Bratislava (2), MIKROLAB Rimavská Sobota (1).

 Certifikačný orgán pre certifikáciu osôb akreditovaný Slovenskou národnou akreditačnou službou vykonal v sledovanom období celkovo 5 termínov skúšok spôsobilosti v oblasti senzorického posudzovania potravín. Na základe úspešného absolvovania skúšok bolo vydaných 30 Certifikátov spôsobilosti pre oblasť senzorického posudzovania potravín.

 Špecializované senzorické laboratórium bolo v roku 2010 využité aj na výučbu 30 tuzemských a 22 zahraničných študentov Univerzity veterinárskeho lekárstva a farmácie v Košiciach v celkovom objeme 262 hodín.

 Podľa Nariadenia EP a Rady (EÚ) č. 853/2004 a na základe Akreditácie MŠ SR IVVL organizuje od roku 2005 školenia poľovníkov na prvotné vyšetrenie voľne žijúcej zveri
na mieste po ulovení. Školenia v tejto oblasti sa počas roku 2010 uskutočnili v desiatich termínoch, na viacerých miestach SR, s účasťou 312 poľovníkov, pričom 298 účastníkov predmetných školení, v dvadsiatich termínoch skúšok, úspešne absolvovalo skúšku a stali sa odborne spôsobilými osobami pre vykonávanie tejto činnosti.

 Uvedený typ školenia sa realizoval aj v rámci projektu spolufinancovanom Európskou Úniou pod názvom „Zabezpečovanie a zvyšovanie kvality hygieny a bezpečnosti potravín“. Spolu sa uskutočnili dve vzdelávacie aktivity – školenia pre 63 účastníkov a tri termíny skúšok, v ktorých 53 poľovníkov získalo osvedčenie o úspešne vykonanej skúške (1 účastník skúške nevyhovel). O školenia prejavili záujem, tak ako to bolo v predchádzajúcom období, aj súkromní veterinárni lekári – poľovníci .

Medzi vyhľadávané odborné školenia akreditované Ministerstvom školstva SR určené pre agropotravinársku prax patrí aj Ochrana zvierat pri preprave zvierat realizovaná v štyroch moduloch. V ôsmich kurzoch bolo vyškolených 244 prepravcov zvierat. IVVL v sledovanom období zabezpečil aj odbornú prípravu v Odchyte túlavých a zabehnutých zvierat, ktorú absolvovalo 22 účastníkov.

 V rámci Programu rozvoja vidieka SR na obdobie 2007-2013 IVVL pokračoval v roku 2010 v realizácii projektu „Zvýšenie informovanosti a vzdelania v agrárnom sektore v SR“spolufinancovanom Európskou Úniou, v rámci ktorého sa uskutočnili tri moduly: „Cestovný ruch a agroturistika“, „Ekologické poľnohospodárstvo“, „Prevencia a kontrola nebezpečenstiev pre zdravie ľudí z potravín”. Tieto moduly absolvovalo 112 záujemcov o zvýšenie svojej kvalifikácie.

 Od roku 2005 je IVVL Národným kontaktným bodom pre projekt DG SANCO „Kvalitnejšie vzdelávanie pre bezpečnejšie potraviny“, ktorý Európska Komisia, opierajúc sa o článok 51 Nariadenia Európskeho parlamentu a Rady (EÚ) č. 882/2004o  úradných kontrolách uskutočňovaných za účelom zabezpečenia overenia dodržiavania potravinového a krmovinového práva a predpisov o zdraví zvierat a o starostlivosti o zvieratá, naplánovala ako trvalo udržateľnú vzdelávaciu stratégiu na roky 2006 až 2012. V priebehu roku 2010 absolvovalo vzdelávacie aktivity v jednotlivých krajinách EÚ 46 pracovníkov ŠVPS SR, Ústredného kontrolného a skúšobného ústavu poľnohospodárskeho a Úradu verejného zdravotníctva SR participujúcich na úradnej kontrole potravín.

 Inštitút vzdelávania veterinárnych lekárovv roku 2010 zabezpečil 94 rôznych školení, ktoré absolvovalo 3 224 účastníkov a 34 termínov skúšok (422 účastníkov), čo spolu predstavuje 128 vzdelávacích aktivít a 3 643 účastníkov.

 V záujme neustáleho zvyšovania odbornej úrovne vzdelávania IVVL kontinuálne rozšíril ponuku kurzov akreditovaných Akreditačnou komisiou MŠVVaŠ SR
a v  súčasnosti má 11 akreditácií. Ich zoznam je uvedený v prehľade na: www.ivvl.sk.

 IVVL v sledovanom období zabezpečoval rozvoj ľudských zdrojov v rezorte pôdohospodárstva s  dôrazom na celoživotné vzdelávanie zamestnancov organizácií ŠVPS SR s cieľom zabezpečiť sústavné prehlbovanie a zvyšovanie ich kvalifikácie a odbornej spôsobilosti v súlade s aktuálnymi požiadavkami na výkon jednotlivých profesijných činností z hľadiska najnovších vedeckých poznatkov vo veterinárnej medicíny a príbuzných odboroch.

Vzdelávanie odborných pracovníkov orgánov verejného zdravotníctva vykonávajúcich úradnú kontrolu, uskutočňuje sa v spolupráci so Slovenskou zdravotníckou univerzitou v Bratislave, ďalej bolo zabezpečené odbornými pracovníkmi Úradu verejného zdravotníctva SR a vybraných regionálnych úradov verejného zdravotníctva odborné vedenie školiacich akcií v hygiene výživy a prednášková činnosť. Bol pripravený návrh školiacich akcií v oblasti hygieny výživy, bezpečnosti potravín, úradnej kontroly a štátneho zdravotného dozoru v nadväznosti na požiadavky vyplývajúce z Akčného plánu Slovenskej republiky, požiadaviek Európskej komisie a nariadenia (ES) č. 882/2004 o úradných kontrolách ako súčasť viacročného plánu úradnej kontroly aktualizovaného na príslušný rok, ktorý sa priebežne plnil. Odborní pracovníci orgánov verejného zdravotníctva vykonávajúci úradnú kontrolu sa v roku 2010 zúčastnili taktiež viacerých školiacich akcií usporiadaných DG Sanco Európskej komisie (Better Training for safer food), medzinárodných aj národných konferencií a workshopov.

Vzdelávacie aktivity organizované IVVL v roku 2010

Tabuľka č. 1

|  |  |  |  |
| --- | --- | --- | --- |
| **Por.č.** | **Vzdelávacie aktivity z Národného programu v členení podľa odborných činností ŠVPS SR**  | **Počet****aktivít** | **Počet účastníkov** |
|  1. | Zdravie a ochrana zvierat | 14 |  540 |
|  2. | Veterinárna certifikácia a kontroly pri výmenách, dovozoch a vývozoch |  7 |  103 |
| 3. | Hygieny krmív, ekológie a veterinárnej farmácie  |  3 |  183 |
|  4. | Hygiena produktov živočíšneho pôvodu |  12 |  648 |
|  5. | Hygiena surovín a potravín rastlinného pôvodu | 12 |  641 |
|  6. | Spoločná organizácia trhu |  5 |  106 |
|  7. | Legislatíva - školenie riaditeľov KVPS a RVPS  | 1 | 42 |
| **Ďalšie odborné vzdelávanie zamestnancov organizácií ŠVPS SR** |
| 8. | Atestačná príprava |  6 |  82 |
| 9. | Skúšky z atestácie 1. stupňa | 4 | 33 |
| 10. | Skúšky z atestácie 2. stupňa | 2 | 8 |
| 11. | Senzorické posudzovanie potravín |  7 |  82 |
| 12. | Senzorické posudzovanie potravín (\*) |  | 31 |
| 13. | Senzorické skúšky | 5 | 30 |
| **Vzdelávacie aktivity akreditované MŠVVaŠ SR** |
| 14. | Odchyt zabehnutých a túlavých zvierat |  2 |  22 |
| 15. | Školenie poľovníkov o hygiene zveriny a ochrane zdravia ľudí | 10 | 312 |
| 16. | Školenie poľovníkov o hygiene zveriny a ochrane zdravia ľudí - skúšky | 20 | 298 |
| 17. | Kurz kováč - podkúvač | 2 | 10 |
| 18. | Ochrana zvierat pri preprave | 3 | 79 |
| **Projektové aktivity z PRV SR 2007 -2013** |
| 19. | Cestovný ruch, agroturistika | 1 | 32 |
| 20. | Ekologické poľnohospodárstvo | 1 | 52 |
| 21. | Prevencia a kontrola nebezpečenstiev pre zdravie ľudí z potravín | 1 | 28 |
| 22. | Ochrana zvierat pri preprave | 5 | 165 |
| 23. | Zabezpečovanie a zvyšovanie kvality hygieny a bezpečnosti potravín – školenie poľovníkov | 2 | 63 |
| 24. | Zabezpečovanie a zvyšovanie kvality hygieny a bezpečnosti potravín – skúšky poľovníkov | 3 | 53 |
| **Spolu:** | **128** | **3 643** |

\* Zamestnanci potravinárskych firiem a spoločností v rámci bodu 11

**Poradenstvo**

V roku 2010 poradenstvo v rezorte pôdohospodárstva bolo zabezpečované prostredníctvom Agroinštitútu Nitra, š. p., v súlade s článkami 12 a 13 o pôdohospodárskom poradenskom systéme Nariadenia Rady (ES) č. 73/2009 a  podpornými opatreniami na využívanie poradenských služieb v pôdohospodárstve v súlade s Nariadením Rady (ES) č. 1698/2005 a schválenou Koncepciou systému poradenských služieb v pôdohospodárstve SR od roku 2007.

Medzi rozhodujúce aktivity v tejto oblasti patrili:

pridelenie akreditácie Ministerstvom školstva SR Agroinštitútu Nitra, štátny podnik na základe predloženého akreditačného spisu **„Základné vzdelávanie pôdohospodárskych poradcov SR“**, Modul 108 – Používanie prípravkov na ochranu rastlín, Modul 109 ‑ Zákaz používania látok s hormonálnym účinkom a používanie veterinárnych liečiv, Modul 110 – Bezpečnosť výroby potravín, Modul 111 – Prevencie, kontroly a eradikácie niektorých spongiformných encefalopatií, Modul 112 – Kontrola prevencie a kontroly slintačky a krívačky a Modul 113 – Inovačné vzdelávanie poradcov I;

vypracovanie „Príručky pre terénnych poradcov v oblasti krížového plnenia pre opatrenia Osi 2 PRV SR 2007 – 2013 a softvérovej aplikácie na hodnotenie plnenia požiadaviek Krížového plnenia;

verejná oponentúra záverečnej správy riešeného projektu „Vytvorenie poradenského systému pre plnenie noriem EÚ v rámci Osi 2 PRV 2007 – 2013;

rozdelenie a distribúcia Príručky pre terénnych poradcov v oblasti krížového plnenia Osi 2 PRV SR 2007-2013 pre poradcov Centrálneho registra pôdohospodárskych poradcov a pre žiadateľov podporných schém Osi 2 /proporcionálne rozdelené podľa podaných žiadostí na regionálnych PPA v celkovom počte 2200 výtlačkov/;

implementácia výsledkov projektu „Vytvorenie poradenského systému pre plnenie noriem EÚ v rámci Osi 2 PRV 2007 – 2013;

spolupráca na príprave návrhu legislatívneho predpisu o pôdohospodárskom poradenskom systéme;

udržovanie a aktualizácia Centrálneho registra pôdohospodárskych poradcov Slovenskej republiky ([www.agroinstitut.sk](http://www.agroinstitut.sk)),

vydávanie certifikátov (4 pre fyzické osoby a 7 pre právnické osoby),

aktualizácia informácií pre pôdohospodárskych poradcov na web stránke Agroinštitútu Nitra, štátny podnik.

Dňom 1.10.2010 boli v rámci Agroinštitútu Nitra, štátny podnik zlúčené Centrum pôdohospodárskeho poradenstva a Centrum celoživotného vzdelávania do jedného organizačného útvaru – Centra pôdohospodárskeho poradenstva a celoživotného vzdelávania (CPPaCV). Dané centrum realizuje svoje aktivity v úzkej spolupráci s MPRV SR a v oblastiach svojej pôsobnosti úzko spolupracuje s Národným lesníckym centrom vo Zvolene, Ústavom zemědělských a ekonomických informací v Prahe a vybranými výskumnými ústavmi.

## Informatika

**MPRV SR** v rámci produktívnej prevádzky IES RP (Integrovaný ekonomický systém rezortu pôdohospodárstva) v máji roku 2010 pristúpil k realizácii projektu "Technická asistencia pri zabezpečení harmonizácie systémov úkonov MPRV SR a PPA s požiadavkami EÚ", v rámci ktorého sa dodáva nová verzia systému SAP pre PPA. Ukončenie projektu je naplánované na máj 2012.

**Agroinštitút Nitra, š. p.,** prostredníctvom Centra informačných služieb a technológií v roku 2010 zabezpečoval plnenie nasledovných úloh - účinný a efektívny prístup k požadovaným informáciám a informačným zdrojom pre rezort pôdohospodárstva a rozvoja vidieka, informačné prepojenie rezortu s národným a medzinárodným prostredím prostredníctvom informačných služieb a IT riešení. Bolo zabezpečené spracovanie, prevádzka a aktualizácia internetových stránok MPRV SR, špecializovanej štátnej správy (pozemkové a lesné úrady), stránok Značka kvality, Politika kvality, Školské ovocie a aktualizácia a technologická údržba informačných nástrojov rezortu - Agrokatalóg ([www.agrokatalog.sk](http://www.agrokatalog.sk/)), Agroregister (agroregister.mpsr.sk), Agroportál ([www.agroportál.sk](http://www.agroportál.sk/)) a Agrofórum ([www.agroforum.sk](http://www.agroforum.sk/)).

**Centrum výskumu živočíšnej výroby Nitra** v roku 2010 plnilo svoje záväzky vyplývajúce z účasti na európskych projektoch v oblasti budovania a rozvoja informačných technológií: V rámci projektu LAGEZ - Laboratórium šľachtenia, výpočtovej genetiky a výskumu genetických živočíšnych zdrojov bolo uskutočnené verejné obstarávanie na dodanie informačných technológií a vykonaná bola prestavba výukovej miestnosti a serverovne. V rámci projektu BELNUZ - Biologicko-experimentálne laboratórium kvality, utilizácie a bezpečnosti nutričných zdrojov v živočíšnej produkcii boli uskutočnené rozsiahle technické úpravy: výmena kabeláží počítačovej siete v budove Ústavu výživy zvierat a rozšírenie sieťovej infraštruktúry o pripojenie ďalších miestností. Ďalej bol zavŕšený vývoj softvéru na evidenciu a spracovanie výsledkov analýz vzoriek, prebehla testovacia prevádzka a následné spustenie webovej aplikácie do plnej prevádzky (lab.cvzv.sk). Zároveň je v príprave verejné obstarávanie prostriedkov IT pre Projekt CEGEZ - Centrum excelentnosti pre výskum genetických živočíšnych zdrojov, Projekt MLIEKO – Zvyšovanie účinnosti získavania mlieka od kráv a bahníc vo väzbe na kvalitu mlieka, zdravie vemena a welfare zvierat a pre Projekt MARKERY – Výskum genetických markerov a ich aplikácia pri šľachtení a ochrane genofondu hospodárskych zvierat.

**Centrum výskumu rastlinnej výroby Piešťany** v roku 2010 udržiavalo národnú databázu genetických zdrojov rastlín (EVIDEN) s údajmi o približne 25 000 položkách a plnilo záväzky vyplývajúce z účasti na európskych programoch ochrany genetických zdrojov rastlín – databáza údajov o európskych národných kolekciách ex situ uchovávaných genetických zdrojoch rastlín (EURISCO) a Európsky integrovaný systém génových bánk (AEGIS) iniciovaný Európskym kooperatívnym programom pre genetické zdroje rastlín (ECPGR).

**Štátna veterinárna a potravinová správa SR** v uplynulom roku venovala značné úsilie pri rozvoji informačného portálu veterinárneho informačného systému „VIS“, ktorého uplatnenie je nevyhnutné na riešenie veterinárnych úloh na jednotlivých stupňoch riadenia. Informačný systém „VIS“ sa doplňoval o nové moduly, upravoval sa na základe požiadaviek užívateľov a tiež sa integroval s informačným systémom na vykonávanie kontrol na bitúnkoch „CESKO2“. V uplynulom roku sa pokračovalo aj v rozvoji celoslovenského sieťového programu na kontrolnú inšpekčnú činnosť – „KIČ“ (produkt odboru informatiky ŠVPS SR) cez existujúcu virtuálnu privátnu sieť „VPN“. Sieťová aplikácia KIČ sa priebežne aktualizovala a upravovala v zmysle platných nariadení a smerníc. Zároveň sa riešila a doplňovala aj internetová aplikácia na štatistické výstupy cez Reporting Services tak, aby každý kompetentný orgán získal všetky potrebné štatistické informácie. Intranetová aplikácia na výsledky laboratórnych analýz a ich štatistiku „VLAS“ – bola pribežne podľa kritérií užívateľov upravovaná a doplnená o ďalšie moduly na zobrazovanie štatistických výstupov. Aplikácia bude aj naďalej rozvíjaná podľa požiadaviek užívateľov.

**Plemenárske služby SR, š. p.,** v roku 2010 pokračovali v 2. etape harmonizácie informačného systému CEHZ. Od 1.1.2010 bola plne spustená distribúcia a popis elektronických ušných značiek pre ovce a kozy, keď v zmysle nariadenia Rady ES č.21/2004 je povinné od 31.12.2009 identifikovať elektronickým identifikátorom všetky zvieratá vyvezené z krajiny v živom t.j. pri obchodovaní so zvieratami v rámci Európskeho spoločenstva v živom (všetky exporty oviec a kôz bez ohľadu na vek). V roku 2010 sa pracovalo na prestavbe a spustení novej [www.pssr.sk](http://www.pssr.sk) stránky, ktorej testovanie prebieha v súčasnosti. Vývoj a samotná prevádzka stránky využíva najnovšie informačné technológie. V priebehu roka 2010 bol spustený projekt vývoja nového informačného systému s názvom: „Plemenársky informačný systém - PLIS“ ([www.plis.sk](http://www.plis.sk)). Rieši problematiku kontroly úžitkovostí, dedičnosti a reprodukcie hovädzieho dobytka, ošípaných, oviec a kôz. Jeho vývoj je rozvrhnutý do niekoľkých etáp. Práce prebiehajú koordinovane a paralelne na tvorbe databáz, vývoji samotnej aplikácie, systému pre nábeh, systému zabezpečenia, administrácie a prevádzky. Samotný PLIS bude pozostávať z viacerých modulov. Medzi nimi má dominantné postavenie modul, ktorý úzko súvisí s požiadavkami chovateľov a širokej odbornej verejnosti.

**Závodisko, š. p. Bratislava,** zaviedlo do prevádzky „Zúčtovacie centrum“ pre všetkých účastníkov dostihovej prevádzky (majitelia, tréneri, jazdci) zo Slovenska a Českej republiky, ktorí sú zaevidovaní formou mandátnych zmlúv. Po dôkladnom testovaní softvéru a odstránení drobných technických nedostatkov Zúčtovacieho centra sa podstatnou mierou zlepšili  služby pri finančných vzťahoch a operáciách ako aj individuálny servis účastníkov dostihovej prevádzky pri vzájomných vyúčtovaniach, resp. kompenzáciách. Závodisko, š. p. Bratislava, je po českej dostihovej autorite druhou krajinou v regióne strednej a východnej Európy, ktoré Zúčtovacie centrum prevádzkuje, čo sa stretlo s veľmi pozitívnou odozvou u všetkých aktívnych účastníkov dostihov. V roku 2010 bolo zabezpečené vysielanie najdôležitejších dostihov z každého mítingu v Bratislave na vlastnej internetovej stránke a počas sezóny ho technicky zdokonalilo. Od roku 2010 stránka beží v testovacom režime na [www.dostihy.sk](http://www.dostihy.sk/).

**Výskumný ústav pôdoznalectva a ochrany pôdy, Bratislava** v rámci projektu „Klimatická zmena – adaptácia a zmierňovanie na území Európy“ v roku 2010 sa zameral na finalizáciu tvorby geografickej databázy na úrovni EU‑27 (databáza hospodárenia na pôde ‑ termíny sejby, zberu a pod.), validáciu výstupov zo simulácií modelom EPIC a hodnotenie dôveryhodnosti prístupu ako takého prostredníctvom porovnávania výstupov rôznych simulačných modelov v podmienkach Európy. V roku 2010 bola v spolupráci s Univerzitou Komenského riešená aj publikácia vybraných geografických vstupov a výstupov biofyzikálnych modelov prostredníctvom webovej mapovej služby (<http://sunlin.fns.uniba.sk:8399/CCTAME_public/mapviewer.jsf?width=1373&height=789>).Výstupmi v roku 2010 za projekt*„*Posúdenie a strategický vývoj geoúdajov v súlade s INSPIRE – služby pre európske pôdne údaje (GS-Soil)“ boli:finálny konsolidovaný pôdny tematický katalóg a inventarizácia poskytovateľov údajov o pôde,Inspire kompatibilný profil metaúdajov pre geografické databázy a série*,* Inspire kompatibilný profil metaúdajov pre geografické údajové služby*,* predbežné pravidlá najlepšej praxe udržiavania metaúdajov pre pôdne databázy*,* prehľad harmonizovaných požiadaviek a možností v rámci INSPIRE*,* predbežný dlhodobý operačný plán pre Pôdny portál.

V rámci budovania Jednotného lokalizačného základu (JLZ) ako základnej údajovej bázy integrovaného geografického informačného systému v rezorte pôdohospodárstva v roku 2010 sa 6 % územia SR (územie na strednom Slovensku a územie na hranici s Ukrajinou) pokrylo transformovanými vrstvami údajov zo ZB GIS (3 dodávka údajov od ÚGKK), a tak vrstvy cestnej siete, vodstva a železníc kompletne pokrývajú územie SR. Následne po integrácií vrstiev zo ZB GIS prebieha spojenie jednotlivých vrstiev JLZ do jednej celistvej vrstvy, kde sa postupne odstraňujú prípadné prekryvy, medzery a dopĺňajú sa chýbajúce atribúty. Doplnila sa vrstva sídel o chýbajúce územia (6 % územia dodaných zo ZB GIS v roku 2010 a územie spracovávané na NLC), prebehlo spojenie jednotlivých častí vrstvy sídel do jednej celistvej vrstvy, odstránili sa prekryvy, medzery a chýbajúce atribúty. Vrstva sídel pokrýva celé územie SR.

**Výskumný ústav ekonomiky poľnohospodárstva a potravinárstva, Bratislava** v roku 2010 riešil ako povinnosť členskej krajiny EÚ zabezpečovať prevádzku národnej siete poľnohospodárskeho účtovníctva (ISPÚ). Cieľom úlohy bolo získať a v stanovenom termíne zaslať do DG ‑ Agri údaje za predpísaný počet respondentov (502 podnikov). Reálne boli údaje získané z 510 podnikov poľnohospodárskej prvovýroby (210 SHR a 300 právnických osôb). Údaje slúžia ako podklady pre hodnotenie Spoločnej poľnohospodárskej politiky za všetky členské štáty EÚ, nakoľko sú získavané na základe jednotnej metodiky.